Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos siekiant priimti Europos parlamento ir Tarybos reglamento, iš dalies keičiančio diplomatinėms atstovybėms ir konsulinėms įstaigoms skirtas Bendrąsias konsulines instrukcijas dėl vizų atsižvelgiant į biometrinių duomenų įdiegimą, įskaitant nuostatas dėl prašymų išduoti vizą priėmimo ir nagrinėjimo organizavimo, pasiūlymą /* KOM/2009/0109 galutinis - COD 2006/0088 */





[pic] | EUROPOS BENDRIJŲ KOMISIJA | Briuselis, 6.3.2009 KOM(2009) 109 galutinis 2006/0088 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos siekiant priimti Europos Parlamento ir Tarybos reglamento, iš dalies keičiančio diplomatinėms atstovybėms ir konsulinėms įstaigoms skirtas Bendrąsias konsulines instrukcijas dėl vizų atsižvelgiant į biometrinių duomenų įdiegimą, įskaitant nuostatas dėl prašymų išduoti vizą priėmimo ir nagrinėjimo organizavimo, pasiūlymą (pateikta Komisijos) 2006/0088 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos siekiant priimti Europos Parlamento ir Tarybos reglamento, iš dalies keičiančio diplomatinėms atstovybėms ir konsulinėms įstaigoms skirtas Bendrąsias konsulines instrukcijas dėl vizų atsižvelgiant į biometrinių duomenų įdiegimą, įskaitant nuostatas dėl prašymų išduoti vizą priėmimo ir nagrinėjimo organizavimo, pasiūlymą 1. PAGALBINĖ INFORMACIJA Pasiūlymo perdavimo Europos Parlamentui ir Tarybai data (dokumentas COM ([2006]) [269] galutinis – [2006]/[0088] COD) | 2006 m. gegužės 31 d. | Europos Parlamento nuomonės (pirmojo svarstymo) data | 2008 m. liepos 9 d. | Bendrosios pozicijos priėmimo data | 2009 m. kovo 5 d. | 2. KOMISIJOS PASIŪLYMO TIKSLAS Pasiūlymu ketinama sukurti teisinį pagrindą valstybėms narėms imti iš vizos prašančių asmenų privalomas biometrines tapatybės nustatymo priemones – veido atvaizdą ir dešimt pirštų plokščių atspaudų – ir įtvirtinti teisines nuostatas dėl valstybių narių konsulinių įstaigų organizavimo ir jų bendradarbiavimo siekiant įgyvendinti Vizų informacinę sistemą (VIS). 3. PASTABOS DĖL BENDROSIOS POZICIJOS Į Tarybos bendrąją poziciją įtrauktos kompromiso, kurį pasiekė Europos Parlamentas ir Taryba po diskusijų, vykusių Europos Parlamentui per pirmąjį svarstymą 2008 m. liepos 9 d. priėmus nuomonę, ir po 2008 m. gruodžio 2 d. vykusio politinio trišalio susitikimo, nuostatos. Esmės atžvilgiu šioje bendrojoje pozicijoje pagrindiniai pradinio Komisijos pasiūlymo tikslai lieka nepakitę. Joje atsižvelgiama į svarbiausius Europos Parlamento per pirmąjį svarstymą priimtus pakeitimus, papildomos ir patikslinamos teisinės nuostatos dėl valstybių narių konsulinių įstaigų organizavimo ir jų bendradarbiavimo siekiant priimti ir nagrinėti prašymus išduoti vizą. Pagrindiniai bendrosios pozicijos ir pradinio Komisijos pasiūlymo turinio skirtumai yra šie: – Amžiaus riba pirštų atspaudams imti Nors iš pradžių Komisija siūlė imti pirštų atspaudus iš vyresnių nei 6 metų vaikų, bendrojoje pozicijoje nustatyta laikina 12 metų amžiaus riba, kuri bus iš naujo apsvarstyta gavus Europos Parlamento prašymu Komisijos atlikto tyrimo rezultatus. – Kreipimasis į išorės paslaugų teikėjus dėl prašymų išduoti vizą priėmimo Patikslintos specialiosios sąlygos, kuriomis valstybės narės gali kreiptis į tokius išorės paslaugų teikėjus, taip pat minimalūs reikalavimai, kurie turi būti nurodyti valstybes nares ir išorės paslaugų teikėjus saistančiose teisinėse priemonėse. Mainais už galimybę tiesiogiai patekti į valstybių narių konsulines įstaigas buvo numatyta galimybė iš vizos prašančių asmenų imti papildomą mokestį, neatsižvelgiant į Bendrųjų konsulinių instrukcijų 12 priede numatytą galimybę vizas išduoti nemokamai. Papildomas mokestis turės būti proporcingas išorės paslaugų teikėjui atliekant jam pavestas užduotis patirtoms išlaidoms ir suderintas vietos konsuliniu lygiu. Jo suma negalės būti didesnė nei pusė Bendrųjų konsulinių instrukcijų 12 priede numatyto mokesčio. – Kreipimasis į garbės konsulus Bendrojoje pozicijoje numatyta, kad garbės konsulai gali priimti prašymus išduoti vizą, taip pat rinkti biometrinius duomenis. Garbės konsulams, kurie nėra atstovaujamos valstybės narės tarnautojai, bus taikomos tokios pat taisyklės, kaip ir išorės paslaugų teikėjams. – Saugus duomenų perdavimas Nuostatose išdėstytos teisinės ir praktinės saugaus duomenų perdavimo tarp valstybių narių arba tarp išorės paslaugų teikėjų ir valstybių narių, ypač trečiosiose šalyse, kuriose duomenų kodavimas draudžiamas, sąlygos. Siūlomoje teksto redakcijoje pateiktos svarbios duomenų apsaugos garantijos ir patvirtinama valstybių narių atsakomybė šioje srityje. Taip pat įtraukti kiti Europos Parlamento pasiūlyti redakciniai pakeitimai, skirti teksto kokybei pagerinti. 4. IŠVADOS Komisija pritaria bendrajai pozicijai, į kurią įtrauktos ir kuria papildomos pagrindinės pradinio jos pasiūlymo nuostatos, taip pat pagrindiniai Europos Parlamento priimti pakeitimai.